Jabarkan Perisai dari Ankylosaurus dalam bahasa melayu

Ciri utama Ankylosaurus adalah perisainya, yang terdiri dari ketulan dan kepingan tulang yang dikenali sebagai osteoderms atau scutes terbenam pada kulit. Ia tidak dijumpai pada kedudukan asal, dengan itu kedudukan sebenar mereka pada badan tidak diketahui, sungguhpun jangkaan dapat dilakukan berdasarkan haiwan berkaitan. Osteoderm berbeza dari  ukur lilit sehingga  panjang, dan juga berbeza-beza bentuknya. Osteoderm bagi Ankylosaurus pada umumnya berkulit nipis dan lompong pada bahagian bawah. Berbanding dengan Euoplocephalus, osteoderms bagi Ankylosaurus lebih licin permukaannya. Osteoderm yang menyelitupi badan agak rata, sungguhpun dengan lunas rendah pada satu margin. Sebaliknya, Edmontonia nodosaurid memiliki lunas tinggi, merentasi dari satu margin pada yang lain pada bahagian tengah osteodermnya. Ankylosaurus memiliki osteoderm lebih kecil dengan lunas merentasi bahagian tengahnya. Sesetengah osteoderm tanpa lunas mungkin terdapat di atas bahagian pinggul, sepertimana yang terdapat pada Euoplocephalus. Kepingan leper, meruncing menyerupai yang terdapat pada sisi ekor Saichania. Osteoderms dengan lunas bujur mungkin terdapat pada bahagian atas ekor atau sebelah sisi kakinya. Osteoderms dan ossicles kecil kemungkinannya terletak pada bahagian ruang antara kepingan lebih besar.

Sebagaimana ankylosaurids lain, Ankylosaurus memiliki servikal separa-cecincin (kepingan perisai pada leher), tetapi ini hanya didapati sebagai serpihan, menjadikan kedudukan sebenarnya tidak diketahui. Carpenter mencadangkan bahawa apabila dilihat dari atas, kepingan itu mungkin berpasangan, dan menyerupai bentuk-V terbalik merentasi leher, dengan ruang perantaraan bahagian tengah kemungkinannya dilitupi oleh ossicles kecil (scutes tulang bulat) bagi membenarkan pergerakan. Dia percaya bahawa lebar jalur perisai ini adalah terlalu lebar untuk melitupi sekadar leher, dan ia turut menutupi pangkal leher dan terus pada bahagian bahu. Ahli Paleontologi Victoria M. Arbour dan Philip J. Currie tidak bersetuju dengan penafsiran Carpenter, dan menunjukkan bahawa serpihan servikal separa-cecincin bagi spesimen AMNH 5895 tidak muat bersama menurut cara yang dicadangkan oleh Carpenter bagaimanapun ini boleh disebabkan oleh ia pecah). Ia sebaliknya dicadangkan bahawa serpihan merupakan peninggalan dua servikal separa-cecincin, yang membentuk dua kepingan perisai separa bulat mengelilingi bahagian atas leher, sebagaimana yang terdapat pada Anodontosaurus dan Euoplocephalus yang keluarga rapatnya.

Belantan ekor Ankylosaurus terdiri daripada dua osteoderms besar, dengan satu barisan osteoderms kecil pada garis tengah, dan dua osteoderms kecil pada hujungnya. Oleh kerana hanya belantan ekor spesimen AMNH 5214 diketahui, julat perbezaan antara individual tidak diketahui. Belantan ekor AMNH 5214 adalah 450 mm (18 in) lebar. Tujuh vertebra ekor terakhir membentuk "pemegang" belantan ekor. Vertebrae ini bersentuhan, tanpa kartilage antara mereka, dan kadang kala bercantum ("co-ossified"), yang menjadikan ia kaku. Tendon ossified bercantum pada vertebrae di hadapan belantan ekor, dan ciri ini bersama membantu menguatkannya.